**Fuga ?n Egipt**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E drumul prin pustiu. In lungul zarii,

Abia mijeste ziua. De departe,

Nisipu-n unde moi, ca apa marii,

Imbraca sihastriile desarte.

Un magarus cu ochii blanzi te poarta.

Te-ai increzut in pasul lui cuminte.

Cum creste-n zari mereu campia moarta,

Tu-ti pleci spre san privirea ta fierbinte.

Caci ai la san copilul si te doare,

Sa pleci cu el in aspra pribegie:

Peste capsorul Lui, mangaietoare,

Rasfrant-ai valul tau, cu gingasie.

De ce ti-s, Maica, genele muiate?

Petreci in minte alte prigoniri?

Il vezi pe El cu palme sfasiate,

Cu trupul jertfa sfintei Lui iubiri?

In mijlocul nisipurilor, poate,

Singuratatea Lui e mult mai blanda.

Odata fi-va parasit de toate,

Si-un vanzator ascuns va sta la panda.

Mai este timp? Un inger se pogoara

Deasupra-ti, ca un sol de mangaiere.

Franturi de raze te-nvalesc, Fecioara,

Si-alaturi merge Iosif in tacere.